พ.ร.บ.ส่งเสริมวิสาหกิจเพื่อสังคม สนับสนุนและให้สิทธิประโยชน์
พ.ร.บ.ส่งเสริมวิสาหกิจเพื่อสังคม

ปัจจุบันประเทศไทยมีวิสาหกิจเพื่อสังคมจำนวนมากที่มุ่งเน้นการพัฒนาและช่วยแก้ไขปัญหาสังคม เช่น มูลนิธิอภัยภูเบศร์ ดอยตุง ดอยคำ แต่ยังไม่มีกฎหมายรองรับเป็นการเฉพาะ รัฐบาลจึงได้อนุมัติร่าง พ.ร.บ.ส่งเสริมวิสาหกิจเพื่อสังคม โดยกำหนดให้มีสำนักงาน มีคณะกรรมการและกองทุนขึ้นมา เพื่อสนับสนุนการดำเนินกิจการของวิสาหกิจเพื่อสังคมและให้สิทธิประโยชน์บางประการ เช่น ยกเว้นภาษีเงินได้นิติบุคคล สนับสนุนการวิจัยและพัฒนาสินค้าและบริการ และเป็นแหล่งเงินทุนสำหรับผู้ประกอบการที่มีไอเดียแต่ขาดทุนทรัพย์ เป็นต้น ทั้งนี้ รัฐบาลมุ่งหวังว่าเมื่อวิสาหกิจเหล่านี้มีความแข็งแรงแล้วจะเป็นกลไกหนึ่งที่ช่วยสร้างประโยชน์ให้แก่ผู้ด้อยโอกาสในสังคมต่อไป

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี